## Nemzetközi tanulmányokALAPKÉPZÉSI SZAK

|  |  |
| --- | --- |
| Indított szakirányok: | Nincsenek szakirányok |
| Képzési terület, képzési ág: | Társadalomtudomány |
| Képzési ciklus: | alap |
| Képzési forma (tagozat): | nappali |
| A szakért felelős kar: | Bölcsészettudományi Kar |
| Képzési idő: | 6 félév |
| Az oklevélhez szükséges kreditek száma: | 180 |
| Az összes kontakt óra száma | 1860 |
| Szakmai gyakorlat ideje, kreditje, jellege: | Az összes hallgatói tanulmányi munkaidőn belül 4 hét összefüggő szakmai gyakorlat, 5 kredit értékben.  |
| Szakfelelős: | Dr. habil. Fézer Tamás, Ph.D egyetemi docens |
| Szakirányfelelős: | Nincs |

**A SZAK KÉPESÍTÉSI ÉS KIMENETI KÖVETELMÉNYEI:**

1. **Az alapképzési szak megnevezése:** nemzetközi tanulmányok (International Relations)
2. **Az alapképzési szakon szerezhető végzettségi szint és a szakképzettség oklevélben szereplő megjelölése:**nemzetközi kapcsolatok szakértő

végzettségi szint: alapfokozat (baccalaureus, bachelor; rövidítve: BA)

szakképzettségek:

a) nemzetközi kapcsolatok szakértő

a szakképzettség angol nyelvű megjelölése:

a) International Relations Expert

**3. Képzési terület:** társadalomtudomány

**4. A képzési idő félévekben:** 6 félév

**5. Az alapfokozat megszerzéséhez összegyűjtendő kreditek száma:** 180 kredit

a szak orientációja: kiegyensúlyozott (40-60 százalék)

a szakdolgozat készítéséhez rendelt kreditérték: 10 kredit

a szabadon választható tantárgyakhoz rendelhető minimális kreditérték: 10 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 313

**7. Az alapképzési szak képzési célja és a szakmai kompetenciák**

A nemzetközi tanulmányok alapképzés célja, hogy a nemzetközi kapcsolatok világában eligazodni képes, a nemzeti és a regionális érdekeket megfelelően képviselni tudó, a globális problémák iránt érzékeny, az európai integrációs folyamatból származó kihívások kezelésére alkalmas, más kultúrák megismerésére nyitott értelmiségieket képezzen, akik hazai vagy nemzetközi vállalati, illetve kormányzati és nem kormányzati szervezeteknél képesek nemzetközi kapcsolattartásra, a kreatív problémakezelésre és az összetett feladatok rugalmas megoldására, továbbá felkészültek tanulmányaik mesterképzésben történőfolytatására.

**7.1. Az elsajátítandó szakmai kompetenciák**

**7.1.1. A nemzetközi kapcsolatok szakértő**

***a)* tudása**

- Tájékozott a magyar és egyetemes politikai, gazdasági, kulturális jelenségek általánosan elfogadott tendenciái, jellemzői, adatai körében.

- Összefüggéseiben értelmezi a szakterületéhez általában kapcsolódó, nemzetközi, európai és regionális, politikai, jogi, gazdasági és civilizációs ismereteket és eseményeket.

- Tisztában van a társadalomtudomány aktuális kutatási kérdéseivel, elemzési és értelmezési módszereivel.

- Ismeri a szak egyes területeinek alapvető szakkifejezéseit, fogalomkészletének minden fontosabb elemét, érti az összefüggéseket.

- Ismeri a nemzetközi kapcsolattartás formáit, eszközeit és technikáit.

- Ismeri az Európai Unió intézményrendszerének működését, hatásköreit, szakpolitikáit.

***b)* képességei**

- Képes történelmi, társadalmi, gazdasági, jogi és politikai kérdésekben az ismeretek önálló elsajátítására és rendszerezésére.

- Legalább két idegen nyelven képes eligazodni a szakirodalmakban, különös tekintettel a szakterminológiára.

- Képes a nemzetközi összefüggésekben való eligazodásra, folyamatok, változások követésére, megértésére, feldolgozására, mindezek hatékony és eredményes megosztására, és a gyakorlatban történő alkalmazására.

- Képes legalább egy Európán kívüli kultúra, eszmerendszer szempontjából a nemzetközi kapcsolatok jelenségeit értelmezni.

- Képes a projekt alapú munkavégzésre, rendelkezik a munkamegosztásra épülő együttműködési képességgel, látja a közös sikerhez való egyéni hozzájárulásokat.

- Képes önállóan írásos elemzések elkészítésére, elvégzett feladatainak szakmai közönség előtti bemutatására szóban és írásban.

- Képes és alkalmas a kis és közepes vállalkozásokban a nemzetközi együttműködésekben való megjelenés elősegítésével kapcsolatos feladatok ellátására, valamint a multinacionális és nagyvállalati szektorban nemzetközi együttműködésekből származó feladatok ellátására.

- Képes az EU által támogatott projektek tervezésével és végrehajtásával kapcsolatos feladatok ellátására.

- Képes a nemzetközi, európai és regionális együttműködésekben megjelenő feladatok ellátására a magánszférában, a nem kormányzati szerveknél, az önkormányzatoknál és a kormányzati szerveknél, valamint az állami intézményekben.

***c)* attitűdje**

- Érti és elfogadja, hogy a gazdasági, politikai és kulturális jelenségek történetileg és társadalmilag meghatározottak és változóak.

- Képviseli a magyar és az európai identitás vallási és társadalmi, történeti és jelenkori sokszínűségét.

- Igénye van az európai nemzeti kultúrák befogadására és az Európán kívüli kultúrák megismerésére.

- Mérlegeli a problémák sokoldalú módszertani megközelítésének lehetőségét.

- Törekszik politológiai, jogi, társadalomtudományi, nemzetközi gazdasági, történeti tudásának folyamatos fejlesztésére.

- Igényességet fejleszt ki az információk kritikus elemzésére és feldolgozására.

- Nyitott a szakmai innováció minden formája iránt, befogadó és egyben kritikus az elméleti, gyakorlati és módszertani újításokkal szemben.

- Szakmai hivatástudat kialakítására és önképzésre törekszik.

- Elfogadja és a gyakorlatban is megvalósítja az egészségmegőrző szemléletet és életvitelt.

***d)* autonómiája és felelőssége**

- Felelősséget vállal anyanyelvű és idegen nyelvű szakmai szövegeiért, tudatában van azok lehetséges következményeinek.

- A szakterületén szerzett ismereteit alkalmazza önművelésében, önismeretében.

- Tudatosan képviseli azon módszereket, amelyekkel a szakterületén dolgozik, és elfogadja más tudományágak eltérő módszertani sajátosságait.

- Hatékonyan együttműködik a szakterületéhez kapcsolódó hazai és nemzetközi szakmai és tudományos közösségekkel.

- A szakmai kérdések megválaszolása, a problémák megoldása önállóan vagy másokkal való kooperációban történik a felelősség egyéni vállalásával, és a szakma etikai normáinak betartásával.

- Önálló, konstruktív és erős érdekérvényesítő az intézményen belüli és kívüli együttműködési formákban.

- Adott munkahely szakmai elvárásainak megfelelően összetett feladatokat is elvégez.

- Ismeri szakterülete etikai normáit és szabályait, és ezeket a szakmai feladatok ellátásában, az emberi kapcsolatokban és a kommunikációban egyaránt képes betartani.

- Feladatokhoz kapcsolódóan folyamatosan fejleszti szövegalkotási készségét.

**8. Az alapképzés jellemzői**

**8.1. Szakmai jellemzők**

**8.1.1. A szakképzettséghez vezető tudományágak, szakterületek, amelyekből a szak felépül:**

- általános társadalomtudományi ismeretek és kompetenciák [közgazdaságtan, jogi alapismeretek, filozófia, politológia, szociológia, történelem (modern magyar és egyetemes történelem) informatika] 20-60 kredit;

- módszertani és készségfejlesztő ismeretek (statisztika, társadalomstatisztika, kvalitatív, kvantitatív módszertan, szaknyelvi gyakorlatok) 20-30 kredit;

- a nemzetközi tanulmányokhoz kapcsolódó szakmai ismeretek 50-100 kredit a szakdolgozat kreditértékével együtt az alábbiak szerint:

- nemzetközi kapcsolatok története [nemzetközi kapcsolatok története 1815-1989-ig, magyar külpolitika története, diplomáciatörténet, nemzetközi kapcsolatok az új világrendben (1989-től)] 5-40 kredit;

- nemzetközi politika elmélete és gyakorlata (a nemzetközi politikaelmélet főbb iskolái, elméletei, a diplomácia elmélete és gyakorlata) 5-40 kredit;

- nemzetközi jog (nemzetközi közjog, nemzetközi magánjog, nemzetközi szerződések, nemzetközi intézmények és szervezetek) 5-40 kredit;

- nemzetközi gazdaságtan (nemzetközi gazdaságtan, külgazdaságpolitika, nemzetközi pénzügyek, világgazdaságtan, nemzetközi vállalatok gazdaságtana) 5-40 kredit;

- regionális-civilizációs tanulmányok (civilizációtörténet, európai civilizáció története, regionális tanulmányok) 5-40 kredit;

- Európai Unió (az Európai Unió fejlődéstörténete, az EU intézményrendszere és döntéshozatala, az EU joga, az EU hatáskörei, szakpolitikái, Magyarország az Európai Unióban, európai uniós pályázatok készítése és projektek menedzsmentje) 5-40 kredit;

- a nemzetközi kapcsolatok gyakorlata (nemzetközi kapcsolattartás technikái, nemzetközi rendezvények, diplomáciai protokoll, tárgyalási technikák) 5-40 kredit.

8.1.2. A képző intézmény által ajánlott specializáció a szakterület műveléséhez alkalmas, a személyes képességeket fejlesztő, az egyéni érdeklődéshez kapcsolódóan sajátos kompetenciákat eredményező elméleti és gyakorlati ismeret. A szakmaspecifikus ismeretek a képzés egészén belül 30-35 kredit.

**8.2. Idegennyelvi követelmény**

Az alapfokozat megszerzéséhez legalább két élő idegen nyelvből államilag elismert középfokú (B2), komplex típusú nyelvvizsga szükséges, amelyek közül legalább az egyik a társadalomtudomány, a jogi, a gazdaságtudományok vagy az államtudományi képzési terület megfelelő szaknyelvi (nemzetközi kapcsolatok, diplomáciai, gazdálkodási menedzsment, gazdasági, idegenforgalmi, idegenforgalmi-vendéglátóipari, jogi és közigazgatási, katonai, kereskedelmi, közgazdasági, pénzügyi, üzleti) nyelvvizsgája, a másik általános nyelvvizsga, vagy ezekkel egyenértékű érettségi bizonyítvány vagy oklevél.

**8.3. A szakmai gyakorlat követelményei**

A szakmai gyakorlat a képzés tantervében meghatározott legalább négy hét egybefüggő szakmai gyakorlat.

**9. A záróvizsga szabályai nemzetközi tanulmányok BA szakon**

**9.1. Általános szabályok**.

A záróvizsga két részből áll: a szakdolgozat záróvizsga bizottság előtt történő szóbeli megvédéséből, valamint egy szóbeli részből.

**9.2. A záróvizsga szóbeli része.**

A szóbeli vizsga előre megadott tételek alapján történő bizottság előtti beszélgetés.

**9.3. A záróvizsga jegye**

A záróvizsga jegyét az alábbi részjegyek számtani átlaga adja:

a) azáródolgozat szóbeli védésének jegye

c) a két szóbeli tétel egy-egy jegye

Ha a záróvizsgán bármelyik részjegy elégtelen, akkor a záróvizsga jegye is elégtelen.

**9.4. A záróvizsga-bizottság**

A záróvizsga bizottság elnöke a BTK vezető oktatója, a bizottság tagjai a záródolgozat témavezetője és a BTK/GTK/ÁJK egy oktatója. A záróvizsga-bizottság tagjai közösen állapítják meg a záróvizsga érdemjegyét. A záróvizsga nyilvános.

**9.5. Szóbeli témakörök tantárgyai a BA záróvizsgához**

Az EU intézményrendszere és döntéshozatala

Az Európai Unió joga

EU szakpolitikák

Külgazdasági stratégiák

Világgazdaságtan

Nemzetközi üzleti ismeretek

Nemzetközi gazdasági kapcsolatok joga

Nemzetközi közjog

Diplomáciai fordulatok a nemzetközi integráció történetében

Amerikai külpolitika 1945 óta: a birodalomépítés kihívásai

Magyarország külpolitikája a 20. században

Bevezetés a nemzetközi kapcsolatok történetébe

Jogi alaptan

**A NEMZETKÖZI TANULMÁNYOK ALAPSZAK KREDITLISTÁJA**

**1. ALAP- ÉS TÖRZSKÉPZÉS**

**Általános társadalomtudományi ismeretek (jog és közgazdaságtan)** (6 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT101BA | Jogi alaptan | 2 | koll. | 3 |  | 1. |
| BTNT102BA | Bevezetés a közgazdaságtanba | 2 | koll. | 3 |  | 1. |

**Általános társadalomtudományi ismeretek (filozófia és politikai gondolkodás)** (10 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT103BA | Filozófia | 2 | koll. | 3 |  | 1. |
| BTNT104BA | A nyugati politikai gondolkodás története | 2 | koll. | 3 |  | 2. |
| BTNT105BA | Interkulturális kommunikáció | 2 | gyj. | 4 |  | 2. |

**Általános társadalomtudományi ismeretek (informatika)** (3 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT106BA | Informatika | 2 | gyj. | 3 |  | 1. |

**Általános társadalomtudományi ismeretek (politikatudomány és szociológia)** (6 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT107BA | A politikatudomány alapjai | 2 | koll. | 3 |  | 1. |
| BTNT108BA | Bevezetés a szociológiába | 2 | koll. | 3 |  | 1. |

**Általános társadalomtudományi ismeretek (történelem)** (6 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT109BA | Egyetemes történelem 1945 után | 2 | koll. | 3 |  | 2. |
| BTNT111BA | Bevezetés a nemzetközi kapcsolatok történetébe | 2 | koll. | 3 |  | 2. |

**Módszertani és készségfejlesztő ismeretek (statisztika)**(11 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT201BA | Statisztika | 2 | koll. | 3 |  | 1. |
| BTNT202BA | Társadalomstatisztika | 2 | gyj. | 3 |  | 2. |
| BTNT203BA | Kvalitatív és kvantitatív módszertan | 2+2 | gyj. | 5 |  | 2. |

**Módszertani és készségfejlesztő ismeretek (szaknyelvi gyakorlatok)** (12 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT204BA | Társalgási kommunikáció 1. | 2 | gyj. | 3 |  | 1. |
| BTNT205BA | Társalgási kommunikáció 2. | 2 | gyj. | 3 |  | 2. |
| BTNT206BA | Fordítástechnika | 2 | gyj. | 3 |  | 3. |
| BTNT207BA | Jogi és üzleti szaknyelv | 2+2+2 | gyj. | 3 |  | 6. |

**Nemzetközi kapcsolatok története (Európa)** (12 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT301BA | Anglia és a Brit Birodalom története | 2 | koll. | 3 |  | 3. |
| BTNT302BA | Konfliktusok és konfliktuskezelések – diplomácia a két világháború között | 2 | koll. | 3 |  | 4. |
| BTNT303BA | Közép-Kelet-Európa modernkori története | 2 | koll. | 3 |  | 5. |
| BTNT304BA | Magyarország külpolitikája a 20. században | 2 | koll. | 3 |  | 1. |

**Nemzetközi kapcsolatok története (az Európán kívüli világ)** (9 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT305BA | Amerikai országismeret | 2 | koll. | 3 |  | 2. |
| BTNT306BA | Amerikai külpolitika 1945 óta: a birodalomépítés kihívásai | 2 | koll. | 3 |  | 3. |
| BTNT307BA | Afrika, Ázsia története | 2 | koll. | 3 |  | 4. |

**A nemzetközi politika elmélete és gyakorlata** (8 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT308BA | Diplomáciai fordulatok a nemzetközi integráció történetében | 2 | koll. | 3 |  | 2. |
| BTNT309BA | A nemzetközi politika elmélete és gyakorlata | 2+2 | koll.+gyj. | 5 |  | 2. |

**Nemzetközi jog** (8 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT401BA | Nemzetközi közjog 1. | 3+1 | koll. | 4 |  | 3. |
| BTNT402BA | Nemzetközi közjog 2. | 3+1 | koll. | 4 |  | 4. |

**Nemzetközi kapcsolatok** (7 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT403BA | Európai és nemzetközi szerződési jog | 2 | koll. | 4 |  | 5. |
| BTNT404BA | Nemzetközi gazdasági kapcsolatok joga | 2 | koll. | 3 |  | 5. |

**Gazdálkodási szakmai ismeretek** (12 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT501BA | Nemzetközi üzleti ismeretek | 2 | koll. | 4 |  | 3. |
| BTNT502BA | Világgazdaságtan | 2 | koll. | 4 |  | 4. |
| BTNT503BA | Külgazdasági stratégiák | 2 | koll. | 4 |  | 5. |

**Nemzetközi gazdasági ügyletek** (10 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT504BA | Nemzetközi üzleti jog | 2 | koll. | 3 |  | 3. |
| BTNT505BA | Áruk nemzetközi adásvétele | 2 | koll. | 3 |  | 4. |
| BTNT506BA | Nemzetközi pénzügyi ismeretek | 2 | koll. | 4 |  | 6. |

**Európai Uniós ismeretek** (12 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT601BA | EU szakpolitikák | 2 | koll. | 3 |  | 3. |
| BTNT602BA | Európai Uniós ismeretek | 2 | koll. | 3 |  | 3. |
| BTNT603BA | Az Európai Unió joga | 2 | koll. | 3 |  | 5. |
| BTNT604BA | EU intézményrendszere és döntéshozatal | 2 | koll. | 3 |  | 5. |

**Pályázatírás és projektmenedzsment** (8 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT605BA | Pályázatírás | 2 | gyj. | 4 |  | 4. |
| BTNT606BA | Projektmenedzsment | 2 | gyj. | 4 |  | 4. |

**A nemzetközi kapcsolatok gyakorlata** (7 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT701BA | Rendezvényszervezés | 2 | gyj. | 4 |  | 6. |
| BTNT702BA | Protokoll | 2 | gyj. | 3 |  | 6. |

**Szakmai gyakorlat** (5 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT801BA | Szakmai gyakorlat (összefüggő) | négy hét (vagy összesen 120 óra) | gyj. | 5 |  | 4. |

**Záródolgozat** (10 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT901BA | Záródolgozati szeminárium | 2 | gyj. | 4 |  | 6. |
| BTNT902BA | Záródolgozat |  | gyj. | 6 |  | 6. |

**Szabadon választható tárgyak** (18 kredit)

|  |  |  |  |  |  |  |
| --- | --- | --- | --- | --- | --- | --- |
| Kód | Tantárgy neve | Óra-szám | Teljesítés | Kredit | Előfeltétel | Teljesítésféléve |
| BTNT1001BA | A felsőoktatási intézményben meghirdetett tantárgyakból szabadon |  | gyj. vagy koll.  | összesen 18 kredit értékben |  | 1. és 3-6.  |